Publication: Magyar Közlöny
Issue: MK-2000-42 (Year: 2000, Number: 42)
Era: 1990-2004
Section: szóló 1997. évi LXVII. törvény (Bjj.) hatálybalépését követően azonban ez a jogalkalmazói gyakorlat már nem
Paragraph Index: 14

szóló 1997. évi LXVII. törvény (Bjj.) hatálybalépését követően azonban ez a jogalkalmazói gyakorlat már nem tartható fenn. A korábbi jogértelmezésnek ugyanis az volt az indoka, hogy a bírákkal kapcsolatos munkáltatói jogokat csupán részben gyakorolta a megyei bíróság elnöke. Ezzel szemben az 1997. október 1-jén hatályba lépett Bszi. 62. §-a szerint a bírósági szerv vezetője a megyei bíróság elnöke. Az ugyanekkor hatályba lépett Bjj. 6. §-ának (1) bekezdése szerint a bírói állás pályázat útján tölthető be. A 7. § értelmében a pályázat kiírására mind a helyi, mind a megyei bírósági bírói állás esetén a megyei bíróság elnöke jogosult; a 14. §-ának (1) bekezdése pedig úgy rendelkezik, hogy az első kinevezését követően a megyei bíróság elnöke osztja be a bírót, míg a 62. §-ának (1) bekezdése szerint a munkáltatói jogkört a helyi és megyei bírák vonatkozásában a megyei bíróság elnöke gyakorolja. Ezekre a törvényi rendelkezésekre figyelemmel mind a megyei, mind a helyi bíróság vezetőjének a megyei bíróság elnökét kell tekinteni. Ezért — tekintettel a Be. 35. §-ának

Source: https://magyarkozlony.hu/hivatalos-lapok/dbc0a44b3b5a1b652c4d4e46646a124107b27262/dokumentumok/317a0e5b9c0bded36f834bf018591c1835a3b40a/letoltes